Številka: 10033-69/2024/1

Datum: 16. 10. 2024

Skladno s 7. odstavkom 57. člena iz razloga pod 3. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto uradniško delovno mesto

**SVETOVALEC (m/ž)**, šifra DM 12007, v Oddelku za emisije v zrak, Sektorju za analize vplivov na okolje in poročanje, Uradu za spremljanje vplivov na okolje, za določen čas, s polnim delovnim časom, do 30. 6. 2026 oz. do porabe zagotovljenih sredstev na projektu Zeleni slovenski lokacijski okvir (SLO4D), oziroma do konca izvajanja projekta Zeleni slovenski lokacijski okvir (SLO4D).

Kandidat/ka, ki se bo prijavil/la na prosto delovno mesto, mora izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne naloge:

* pomoč pri pripravi predpisov in drugih zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* izvajanje nalog na projektu eMOP,
* opravljanje drugih nalog podobne zahtevnosti.

Prednosti pri izbiri bodo imeli kandidati/ke s poznavanjem področja obratovalnih monitoringov na področju emisij v zrak in z znanjem uporabe računalniškega programa MS Access.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi 4. odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se na delovnih mestih oziroma nazivih, za katere se ne zahteva univerzitetna izobrazba ali visoka strokovna izobrazba s specializacijo oziroma magisterij znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterij znanosti.

Delovno razmerje z izbranim kandidatom/ko bo sklenjeno za določen čas, s polnim delovnim časom, do 30. 6. 2026 oz. do porabe zagotovljenih sredstev na projektu Zeleni slovenski lokacijski okvir (SLO4D), oziroma do konca izvajanja projekta Zeleni slovenski lokacijski okvir (SLO4D). Izbrani/a kandidat/ka bo delo opravljal/a v prostorih Agencije Republike Slovenije za okolje, Vojkova 1b, Ljubljana.

Projekt Zeleni slovenski lokacijski okvir (SLO4D) je del ukrepov načrta, ki se financira iz Mehanizma za okrevanje in odpornost. Denarna sredstva za izvedbo zaposlitve financira Evropska unija (NextGenerationEU) in so zagotovljena v proračunu Republike Slovenije na proračunski postavki: 221462 – C2K7IK Zeleni slovenski lokacijski okvir-NOO-MOP-MOPE-ARSO.

Izbrani kandidat/ka na delovnem mestu svetovalec ne bo imenovan/a v naziv, se mu/ji pa skladno s 73. členom ZJU določijo pravice in obveznosti za naziv svetovalec III.

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (verodostojne listine),
3. izjavo, da:

- je državljan/ka Republike Slovenije,

* ni bil/a pravnomočno obsojen/a zaradi naklepnega kaznivega dejanja, ki se preganja po uradni dolžnosti in da ni bil/a obsojen/a na nepogojno kazen zapora v trajanju več kot šest mesecev,
* zoper kandidata/ke ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega javnega natečaja dovoljuje Agenciji Republike Slovenije za okolje pridobitev teh podatkov iz uradne evidence.

Kandidat/ka za razpisano prosto uradniško delovno mesto vloži prijavo na obrazcu **»prijavni obrazec«,** ki je priloga tej javni objavi. Zaželeno je, da je prijavnemu obrazcu priložen tudi kratek življenjepis, kjer kandidat/ka poleg formalne izobrazbe navede tudi druga znanja in veščine, ki jih je pridobil.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta svetovalec (m/ž), šifra DM 12007, na Agenciji Republike Slovenije za okolje, pod zaporedno št. 10033-69/2024« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **četrtka, 24. 10. 2024** in začne teči dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: ***gp.arso@gov.si,*** pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata/ke.**

Kandidat/ka bo pisno obveščen/a o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 40 30 (Katarina Lipovšek).

mag. Gregor SLUGA

namestnik generalnega direktorja

p. p. št. 0210-9/2019-6 z dne 1. 4. 2021